Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: honlapján a tárgyidõszakra közzétett, a lakáscélú állami támogatásokról szóló 12/2001. (I. 31.) Korm. rendelet 12. §
Paragraph Index: 1124

(3) bekezdése szerint irányadó, a hitelszerzõdésben megállapított kamatfixálás idõtartamához legközelebb esõ eredeti futamidejû állampapírhozam 40%-át, – Új lakás vásárlására nyújtott hitelek esetében pedig az elõzõekben meghatározott állampapírhozam 60%-át kell hozzáadni az ügyfél felé felszámított kamatlábhoz. Jelzáloghitelintézet adatszolgáltató esetében a tárgyhónapban kapott eszköz- és forrásoldali kamattámogatás mértékével kell korrigálni az ügyfélkamatlábat. Forrásoldali kamattámogatásos konstrukcióknak tekintjük a nem jelzálogbank adatszolgáltatók azon hiteleit is, amelyeket várhatóan átad/elad valamely jelzálogbank adatszolgáltatónak. A kamattámogatásos konstrukciók korrekcióját az új szerzõdéses valamint az állományi táblák esetében is a fenti módon kell elvégezni. Azon termékek esetében, ahol a futamidõ elején a meghirdetett akciós kamatlábbal, utána azonban normál (nem akciós) kamatlábbal kamatozik tovább a hitel, a hitelköltség mutató számításánál csak az akciós idõszakra szabad az akciós kamatlábat figyelembe venni, a futamidõ hátralévõ részére a szerzõdéskötés idõpontjakor ismert, az adott konstrukcióra vonatkozó nem akciós kamatlábbal kell számolni.

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes